**Štěpán Jeník** (s. 12. helmikuuta 1993 Praha, Tšekki) on tšekkiläinen jääkiekkopuolustaja, joka edustaa kotimaansa kolmanneksi korkeimmalla sarjatasolla 2. Národní Hokejová Ligassa pelaavaa HC Frýdek-Místekiä. Hän on pelityyliltään fyysinen puolustava puolustaja.

Ura
---

### Seuraura

Jeník on HC Slavia Prahan kasvatti. Hän aloitti jääkiekon 6-vuotiaana. Jeník voitti Tšekin U18-junioreiden mestaruuden vuonna 2010. Seuraavalla kaudella 2010–2011 hän teki 17-vuotiaana debyyttinsä Extraligassa, jossa Jeník pelasi neljä ottelua. Kaudella 2011–2012 hän ei pelannut otteluakaan Extraliigassa, mutta Jeník pelasi miesten peleissä yhden ottelun verran lainalla Tšekin toiseksi korkeimmalla sarjatasolla 1. česká hokejová ligan HC Mostissa.

Kauden 2012–2013 kynnyksellä Jeník siirtyi Suomeen ja Oulun Kärppien A-nuoriin. Tammikuussa hänet nostettiin joukkueen SM-liigarinkiin, mutta Jeník ei kuitenkaan debytoinut kauden aikana SM-liigassa. Kaudeksi 2013–2014 hän siirtyi 1+1-vuotisella sopimuksella Kärpistä valmentajakaksikko Hannu Aravirta-Pasi Mustonen perässä Pelicansiin. Jeník ei saanut peliaikaa seuran liigajoukkueesta, mutta miesten pelejä hän pelasi lähes koko syyskauden ajan lainalla Mestis-joukkue Heinolan Peliitoissa.

Jeník palasi kaudeksi 2014–2015 kotimaahansa ja siirtyi 1. ligassa pelaavaan HC Havlíčkův Brodiin. Hän pelasi kauden aikana myöhemmin sarjatasoa alempana 2. česká hokejová ligan HC Pelhřimovissa sekä HC Baník Sokolovissa, jonka kanssa Jeník eteni aina 1. ligan karsintoihin, mutta joukkue jäi kuitenkin ilman sarjanousua. Kaudella 2015–2016 hän jatkaa uraansa 2. ligan HC Frýdek-Místekissä. Joukkueen kausi päättyi sarjanousuun 1. ligaan.

### Maajoukkueura

Jeník pelasi alle 20-vuotiaiden MM-kilpailuissa vuonna 2013 ja alle 18-vuotiaiden MM-kilpailuissa vuonna 2011. Hän pelasi myös Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2010.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | HC Slavia Praha | Tšekki U20 | 30 | 0 | 3 | 3 | 26 | 9 | 2 | 0 | 2 | 6 |
| 2010–2011 | HC Slavia Praha | Tšekki U20 | 27 | 0 | 10 | 10 | 16 | 5 | 0 | 2 | 2 | 10 | U18 | 6 | 0 | 0 | 0 | 8 |
|  | HC Slavia Praha | ČEL | 4 | 0 | 0 | 0 | 0 | - | - | - | - | - |
| 2011–2012 | HC Slavia Praha | Tšekki U20 | 40 | 2 | 1 | 3 | 26 | - | - | - | - | - |
|  | HC Most | Tšekki I | 1 | 0 | 0 | 0 | 0 | - | - | - | - | - |
| 2012–2013 | Kärpät | A-SM | 42 | 1 | 12 | 13 | 36 | 5 | 0 | 0 | 0 | 8 | JMM | 6 | 0 | 0 | 0 | 4 |
| 2013–2014 | Pelicans | A-SM | 19 | 1 | 3 | 4 | 20 | 9 | 0 | 1 | 1 | 27 |
|  | Peliitat | Mestis | 23 | 0 | 3 | 3 | 18 | - | - | - | - | - |
| 2014–2015 | HC Havlíčkův Brod | Tšekki I | 8 | 0 | 1 | 1 | 10 | - | - | - | - | - |
|  | HC Pelhřimov | Tšekki II | 4 | 1 | 0 | 1 | 6 | - | - | - | - | - |
|  | HC Baník Sokolov | Tšekki II | 6 | 0 | 1 | 1 | 8 | 10 | 1 | 0 | 1 | 4 |
| 2015–2016 | HC Frýdek-Místek | Tšekki II | 42 | 6 | 10 | 16 | 36 | - | - | - | - | - |
| 1 kausi | yhteensä | ČEL | 4 | 0 | 0 | 0 | 0 | - | - | - | - | - |
| 1 kausi | yhteensä | Mestis | 23 | 0 | 3 | 3 | 18 | - | - | - | - | - |

Lähteet
-------

* Štěpán Jeník The Internet Hockey Databasessa (englanniksi)
* Štěpán Jeník *Elite Prospects*. Everysport Media Group AB.  (englanniksi)

### Viitteet

1. 1 2  Mujunen, Johanna: Iloinen bisnesmies vuoden pestillä Oulussa  13.12.2012. Oulun Kärpät Oy. Viitattu 5.1.2013.
2. ↑  HC Frýdek-Místek | Profil hráče | #5 Štěpán Jeník (Arkistoitu – Internet Archive) (tšekiksi)
3. ↑  Stepan Jenik - Jatkoaika.com - Kaikki jääkiekosta
4. 1 2 3  Štěpán Jeník *Elite Prospects*. Everysport Media Group AB.  (englanniksi)
5. ↑  Stepan Jenik liigarinkiin  17.1.2013. Oulun Kärpät Oy. Viitattu 17.1.2013.
6. ↑  Pelicansille norjalaisvahti, joukkueen ulkomaalaisvahvistukset selviävät *Jatkoaika.com*.  29.5.2013. Jatkoaika r.y. Viitattu 26.8.2013.